The War Game

The War Game er en britisk dramafilm fra 1966 produsert for BBC. Gjennom en dokumentarisk stil i sort-hvitt forsøker filmen å fremstille virkningene av et kjernefysisk angrep i Storbritannia. Den ble regissert, skrevet og produsert av Peter Watkins i 1965 og skulle egentlig vises på BBC samme år, men ble stanset på grunn av innholdet. BBC begrunnet beslutningen med at den var for fryktelig og skremmende til å bli kringkastet på fjernsyn. Den ble vist National Film Theatre i London i 1966 samt noen filmfestivaler utenfor Storbritannia. Først i 1985 ble den vist på BBC.

Den vant Oscar for beste dokumentarfilm og ble tildelt spesialprisen ved Filmfestivalen i Venezia. I 2000 kåret BFI den på en 27-plass over landets 100 beste tv-produksjoner på 1900-tallet.

Den amerikanske filmkritikeren Roger Ebert gav den 4 av 4 stjerner i 1967. Den har oppnådd 93 % på Rotten Tomatoes.

Referanser

Eksterne lenker 

 

Britiske dramafilmer
Britiske TV-filmer
TV-filmer fra 1960-årene
Filmer om atomvåpen
Filmer satt i fremtiden
TV-produksjoner på BBC
Oscar-vinnere (dokumentarfilm)
Filmer om den kalde krigen
Filmer fra 1966
Fiktive dokumentarfilmer